Eelnõu
NARVA LINNAVALITSUS

KORRALDUS

Narva
_____________2020 nr ______

Narva Linnavalitsuse 11.11.2020. a korralduse nr 798-k „Linna asutuste töökorraldusest“ muutmine
1. Asjaolud ja menetluse käik
Narva Linnavalitsuse 11.11.2020. a korraldusega nr 798-k „Linna asutuste töökorraldusest“ on tulenevalt Narva linnas COVID-19 nakkushaiguse levikust kehtestatud piirangud linna asutuste töökorraldusele, sh on peatatud kontaktne õppetöö ja teenuste osutamine linna spordiasutustes.
12.12.2020. a jõustusid Vabariigi Valitsuse 19.08.2020. a korralduse nr 282 „COVID-19 haiguse leviku tõkestamiseks vajalikud meetmed ja piirangud“ muudatus, millega kohaldati ajavahemikuks 12.12.2020-03.01.2021 täiendavaid liikumispiiranguid Ida-Viru maakonnas, sealhulgas keelati sportimine ja treenimine avalikes siseruumides. Nimetatud piirangut ei kohaldata spordialaliidu võistlussüsteemis toimuvale professionaalsele sporditegevusele, sealhulgas Eesti täiskasvanute ja noorte koondiste liikmetele ja kandidaatidele ning võistkondlike alade meistriliigade mängijatele, riigi sõjalise kaitsega ja siseturvalisusega seotud tegevustele ning puudega isikute tegevustele. 
2 . Õiguslikud alused
2.1 Haldusmenetluse seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes.

2.2 Haldusmenetluse seaduse § 68 lõike 2 alusel haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.
3. Otsus
Muuta Narva Linnavalitsuse 11.11.2020. a korraldus nr 798-k „Linna asutuste töökorraldusest“, täiendades see punktiga 3.2¹ järgmises redaktsioonis:

„3.2¹ Korralduse punkt 3.2 ei kohaldata spordialaliidu võistlussüsteemis toimuvale professionaalsele sporditegevusele, sealhulgas Eesti täiskasvanute ja noorte koondiste liikmetele ja kandidaatidele ning võistkondlike alade meistriliigade mängijatele, riigi sõjalise kaitsega ja siseturvalisusega seotud tegevustele ning puudega isikute tegevustele.“
4. Rakendussätted
4.1 Korraldus jõustub 18.12.2020. a.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

